‘१२ वर्षमा त खोलो पनि फर्कन्छ भन्छन्, नवीनलाई स्वदेश फर्कन त्यति नै लाग्यो ।’ केही समय मेरो नेपाल आगमन साथीभाइमाझ मजाकको विषय पनि बन्यो । सन् २००६ सेप्टेम्बर ४ मा लन्डनका लागि उडेपछि म गत साता नेपाल फर्किंए झण्डै १२ वर्षपछि । लामो अन्तरालपछि मातृभूमि टेक्दा शुरुमा त म अलमलिएं जसरी लन्डन हिथ्रो विमानस्थल उत्रंदा मलाई अन्योल र द्विविधाले पिरोलेको थियो । फरक यत्ति हो, लन्डन बिरानो देश थियो, नेपाल आफ्नै जन्मभूमि । मलाई यहां पारिवारिक आतिथ्य मिल्यो, सपनाको शहर लन्डनमा भने थोरै कौतुहलता र बढि चिन्ता ।
